cyanic-selkie/wikianc huggingface dataset:
புறத்தாக்குடி
திருத்தல வரலாறு
2003 – 2009 --- அருட்திரு P. தங்கசாமி
2009 - 2015 --- அருட்திரு A. சந்தியாகு
2015 - 2019 --- அருட்திரு  R. பீட்டர் ஆரோக்யதாஸ்
2019 -         --- முதல் அருட்திரு A.சகாயராஜ் அடிகளார்
=திருவிழாக்கள்:-=
ஒவ்வொரு ஆண்டும் இவ்வாலயத்தில் இரு பெரும் திருவிழாக்கள் கொண்டாடப்படுகிரது.
முதலாவதாக ஈஸ்டர் பெருவிழா இவ்விழாவானது திருநீற்று புதனில் இருந்து தொடங்கி, பெரிய வியாழன், பெரிய வெள்ளி, பெரிய சனி, பாஸ்கா ஞாயிறு வரை அன்றைய தினம் இரவு ஆண்டவரின் பாடுகளின் பாஸ்கா நிகழ்ச்சியானது நடித்து காண்பிக்கப்படும். திங்கள் கிழமை இரவு உயிர்ப்பு பாஸ்க்கு நிகழ்ச்சியானது நடித்து காண்பிக்கப்பட்டு அதன்பிறகு மூன்று சிறிய சப்பரப்பவனி நடைபெறும். செவ்வாய் கிழமை மாலை தமிழக பாரம்பரிய, கலாச்சார முறையிலான பெரிய தேர் பவனி நடைபெற்று விழாவானது இனிதே நிறைவேறும்
இரண்டாவதாக புனித சவேரியார் ஆலயத்தினுடய பங்குத்திருவிழா. இவ்விழாவானது ஒவ்வொரு ஆண்டும் நவம்பர் மாதம் 24 ஆம் தேதி அன்று கொடியேற்றத்துடன் தொடங்கி 9 நாட்கள் நவநாள் திருப்பலி நடைபெரும். டிசம்பர் மாதம் 2 ஆம் தேதி அன்று இரவு மூன்று சிறிய சப்பரப்பவனியும், அதனைத் தொடர்ந்து 3 ஆம் தேதி அன்று மாலை பெரிய தேர் பவனி நடைபெற்று விழாவானது இனிதே நிறைவேறும்
பகுப்பு:திருச்சிராப்பள்ளி மாவட்டத்திலுள்ள கிராமங்கள்
சத்ய பிரகாஷ்
சத்ய பிரகாஷ் (மார்ச் 18, 1990 இல் பிறந்தவர்) விஜய் டிவியில் ஒளிபரப்பான இசை திறமை நிகழ்ச்சி, ஏர்டெல் சூப்பர் சிங்கரின் 3 வது பருவத்தில் பங்குபெற்று முதற்பரிசினைப் பெற்றவர். தற்போது இவர் ஒரு இந்தியப் பின்னணிப் பாடகர் ஆவார்.
மேற்கோள்கள்
பகுப்பு:இந்தியத் திரைப்படப் பாடகர்கள் பகுப்பு:1990 பிறப்புகள் பகுப்பு:வாழும் நபர்கள் பகுப்பு:சென்னைப் பாடகர்கள்
சிந்தித்தல்
சிந்தித்தல் அல்லது சிந்தனை சிந்தை அல்லது மூளையில் முதன்மையாக இடம்பெறும் ஓர் அடிப்படைச் செயற்பாடு.
ஆங்கிலத்தில் இதை ஓர் அறிதிறன் வழிமுறை (cognitive process) என்று கூறுவர். சிந்தித்தலின் ஊடாக சிந்தனைகள் அல்லது எண்ணங்கள் பெறப்படுகின்றன. இந்த எண்ணங்கள் மொழி, கணிதம், ஓவியம், இசை, கலைப்பொருட்கள், மனித செயற்பாடுகள் எனப் பல வடிவங்களில் வெளிப்படுகின்றன.
சிந்தித்தல் இயல்நிலை
ஓடுவது, நடப்பது, வாசிப்பது போன்றே சிந்திப்பதும் ஒரு செயற்பாடு எனினும் சிந்திப்பதை விவரிப்பது கடினமானது. அறிவியல் நோக்கிலும் சிந்தித்தல் என்றால் என்ன என்பது தொடர்பாக ஒரு முழுமையான விளக்கம் அல்லது கோட்பாடு இன்னும் இல்லை. எடுத்துக்காட்டாக ஒருவர் கடுமையாக சிந்திக்கிறார் அல்லது திறமையாக சிந்திக்கிறார் என்பதை வரையறை செய்வது சிக்கலானது. சிந்தித்தல் முதன்மையாக ஓர் அகச் செயற்பாடு என்பதால் புறவய நோக்கில் அதை விவரிப்பது இன்னும் சிக்கலான ஒன்றாகவே இருக்கிறது.
இருப்பினும் மனிதர்கள் எப்படி சிந்திக்கிறார்கள்? மூளையின் எந்த எந்தப் பகுதிகள் எந்த எந்த வகையான சிந்தனைகளில் பெரிதும் ஈடுபடுத்தப்படுகின்றன. சிந்திக்கும் பொழுது மூளையில் ஏற்படும் வேதியியல் நிகழ்வுகள் அல்லது மாற்றங்கள் எவை? எனப் பல வழிகளில் சிந்தித்தல் தொடர்பாக ஆய்வுகள் நடைபெறுகின்றன.
கோட்பாடுகள்
கயானியேலோ (Caianiello) கோட்பாடு: "சிந்தனை-செயல்முறைகளும் சிந்தனை இயந்திரங்களும் சிந்தனைக் கோட்பாட்டின் வெளிப்பாடுகளாகும்"
ஹோஃப்ஸ்டாடர் மற்றும் சாண்டர் (Hofstadter and Sander) கோட்பாட்டின் புறப்பரப்புகளும், சாரங்களும்: சிந்தனை என்பது நெருப்புக்கான எரிபொருளுடன் ஒப்புமைப்படுத்தப்படுகிறது.
ஃபெல்ட்மேன் மற்றும் லாக்ஃப் (Feldman and Lakoff) நரம்பியல் கோட்பாடு: ஒருவரின் நரம்பியல் நலன் சார்ந்து அவரது மொழி மற்றும் சிந்தனை மாறுபடுகிறது.
பாம் (Baum) கோட்பாடு: இது, கட்டமைப்பு, சக்தி, சிந்தனைகளின் வரம்புகள் ஆகிய சிந்தனையின் பல்வேறு கூறுகளை ஒருங்கிணைக்கும் ஒரு சிந்தனைப் பார்வை ஆகும்.
உணர்விழந்த நிலை சிந்தனைக் கோட்பாடு: இது உணர்வு பூர்வமாக இல்லை என்று நினைத்ததாகக் கருதுதல்.
ஸ்டீவன் பிங்கர், நோம் சோம்சுக்கி (Steven Pinker, Noam Chomsky) மொழியியல் கோட்பாடு: மொழியியல் மற்றும் புலனுணர்வு சார்ந்த சிந்தனையானது, குறியீட்டியல் மற்றும் மறுசுழற்சி செயல்முறைகளை அடிப்படையாகக் கொண்டுள்ளது. இது சிந்தனைத் திணிவு எனப்படுகிறது.
நடைமுறை சார்ந்த கொள்கை அல்லது உள்ளடங்கியிருத்தல் கொள்கை
மேற்கூறப்பட்ட கருத்துகளிலிருந்து அடிப்படையான நடைமுறைச் சார்ந்த செயல்பாடுகள், உள்ளத்தால் உணர்வறிவாகவும், அறிவுணர்வாகவும் உள்வாங்கும் கூறுகள் கொண்ட சிந்தனை அமைப்புகளின் வீச்சுப் பற்றி அறிய முடிகிறது. இருப்பினும் தீர்வு காண முடியாத, மனம் மற்றும் உடல் சார்ந்த பிரச்சினைகளை உள்ளடங்கியிருத்தல் கோட்பாட்டின்படி அணுகுவதன் மூலம் வெல்லவோ அல்லது புறந்தள்ளவோ முடியும். இதனை ஹீடெக்கர் (Heidegger), பியாஜே (Piaget), வைகோட்ஸ்கி (Vygotsky), மெரியூ-பான்ட்டி (Merleau-Ponty) மற்றும் பொருள் பயன்வழிக் கொள்கையர் ஜான் டூயீ (John Dewey) ஆகியோர் உறுதிப்படுத்தியுள்ளனர்.
மனதைத் தனியாகப் பிரித்து, அதனைத் தனியாகப் பகுப்பாய்வு செய்யும் அடிப்படை முறையானது, தவறான பாதைக்கு இட்டுச் செல்லும் என்று உணரப்பட்டது. மாறாக மனம் உள்ளடங்கிய செயல்பாட்டுக் கருவி, எதிர்நோக்கும் சூழல் ஆகியவற்றை ஒருங்கிணைத்து பிரச்சினையைத் தீர்க்கும் முறை சிறந்த அணுகுமுறையாகக் கருதப்படுகிறது. மனம் சார்ந்த நடைமுறைச் சார்ந்த பகுப்பாய்வினை மட்டும் கருத்தில் கொண்டு பிரச்சினை தீர்ப்பது இயலாததாகும். thumb|10 ஆம் நூற்றாண்டு ஓவியர் ஷி கே (Shi Ke) வரைந்த, 'ஹுயிகேயின் (Huike) சிந்தனை' எனும், ஹானிக் திங்கிங், சான் பாட்ரியார்க் டஜு ஹுயிகேயின் (Chán patriarch Dazu Huike) தனியுருவப் படம்.
சிந்தனை வெளிப்பாடு
சிந்தித்தல் நிகழ்வின் போது தோன்றும் புதிய கருத்துக்களின் தொகுப்புகள், கருத்துகளின் பொருத்தமான ஒருங்கிணைவு போன்றவை சிந்தனை வெளிப்பாடுகள் எனப்படுகின்றன. மனிதன் என்ற தொகுப்பில் சிந்தித்தல் என்பது ஒரு முக்கியமான செயலாகக் கருதப்படுகிறது. இருப்பினும் 'சிந்தனை வெளிப்பாடு' என்பதைப் புரிந்து கொள்வதற்கான நிறைவான வரையறை இதுவரை எட்டப்படவில்லை. மனிதச் செயல்கள் மற்றும் இடைவினைகளின் பின்புலத்தில் சிந்தனை வெளிப்பாட்டுத்திறனின் தாக்கம் மிகுந்துள்ளது. சிந்தனை வெளிப்பாட்டுத் திறனின் இயல் நிலை, (cognitive science) தோற்ற இடைஇயல் நிலை செயலாக்கம் மற்றும் அதனால் ஏற்படும் விளைவுகள் ஆகியவற்றை அறிந்து வெளிப்படுத்தவும் முறைப்படுத்தவும் பின்வரும் கல்விப் புலங்கள் முனைப்புடன் செயல்பட்டு வருகின்றன.
உயிரியல்
நரம்பணுக்கள் அல்லது நியூரோன்கள் (Neurons) என்பவை மின்புலத்தால் தூண்டலைப் பெற்று, தகவல்களை முறைப்படுத்தி, உடலின் பல பகுதிகளுக்கும் மின்சார வேதி சமிக்ஞைகளாகக் கடத்தும் திறன் வாய்ந்த உயிரணுக்கள் ஆகும். இவையே மூளை, முதுகெலும்பிகளின் முள்ளந்தண்டு வடம், முதுகெலும்பிலிகளின் கீழ்நரம்புவடம், புற நரம்பு மண்டலம் ஆகியவற்றின் மையக் கூறாகச் செயல்படுகின்றன. பல சிறப்பு நரம்பணுக்கள் வெவ்வேறு தொழிலைச் செய்கின்றன. அவற்றில் தொடுவுணர்வு, ஒலியுணர்வு, ஒளியுணர்வு, போன்ற பல்வேறு உணர்வு உறுப்புகளால் தூண்டப்படும் சமிக்ஞைகளை முள்ளந்தண்டுவடத்திற்கும், மூளைக்கும் எடுத்துச் செல்லும் உணர்வு நரம்பணுக்கள் ஒரு வகையாகும். இயக்குநரம்புக்கலங்கள் மூளை மற்றும் முள்ளந்தண்டு வடத்திலிருந்து சமிக்ஞைகளைப் பெற்று தசைகளில் குறுக்கங்களை ஏற்படுத்துவதுடன் சுரப்பிகளையும் பாதிக்கின்றன. மூளை மற்றும் முள்ளந்தண்டு வடத்தில் உள்ள நரம்பணுக்களை, இடைநரம்பணுக்கள் இணைக்கின்றன. நரம்பணுக்கள் தூண்டல்களுக்கேற்ற துலங்கள்களை ஏற்படுத்தித் தூண்டல் தகவல்களை மைய நரம்பு மண்டலத்திற்கு அனுப்புகின்றன. இத்தகவல்கள் நரம்பணுக்களால் உடலின் மற்ற பகுதிகளுக்கு எடுத்துச் செல்லப்படுகின்றன. நரம்பணுக்கள் இழையுருப்பிரிவு நிகழ்வுக்கு உட்படுவதில்லை. மேலும் அழிந்த பின் எப்பொழுதும் மீளுருவாக்கத்திற்கு உட்படுவதில்லை.
மனவியல்
இடது|thumb|மியூஸி ரோடின் (Musée Rodin) தோட்டத்தில் உள்ள ரோடின் (Rodin) என்பவர் செதுக்கிய சிந்தனையாளன் என்ற சிற்பம். (1840–1917)
ஒரு தொடர்வண்டி பயணத்தில் மனிதன் சிந்திக்கிறான். சுவரில் உள்ள கருத்தோவியம் "'to think for myself' became less favorable".'என்னைப்பற்றி நானே நினைக்கும்போது எனக்கு சாதகமாக நான் நினைப்பது மிகவும் குறைவான அளவே ஆகும்.
தனிநபர் சார்ந்த மற்றும் தங்களின் புரிந்துணர்தல், கண்டறிதல், மற்றும் பிரச்சினைகளை தீர்த்தல் போன்ற பல நிலைகளில், அறிதல் தன்மை மனவியலாளர்கள் மனோவியல் முறைகளையும், தூண்டல் துலங்கல் முறைகளையும் மற்றும் சோதனை அணுகு முறைகளைப் பயன்படுத்துகின்றனர். அவர்கள் மேற்கொள்ளும் ஆய்வுச் சிந்தனைகளின் கூறுகள்:
அறிவாற்றல் உளவியல்
படிமுறைத் தீர்வு மனிதனின் நடத்தை முறைகளைத் தூண்டி கணினிகளிலின் வாயிலாக மனிதனால் பயன்படுத்தப்பட்ட மற்றும் பயன்படுத்தக்கூடிய புலனுணர்வு சார்ந்த மனவியலிலிருந்து அறிவாற்றல் சார்ந்த அறிவியல் வேறுபடுகிறது. மற்ற நேர்வுகளில் தீர்வுகள், உட்காட்சி மூலமோ அல்லது தொடர்புடைய சிந்தனைகளால் ஏற்படும் திடீர் விழிப்புணர்வு மூலமோ மூலமோ தீர்வுகள் ஏற்படலாம். ஜீன் பியாஜே என்பார் மேற்கொன்ட "பிறந்ததிலிருந்து முதிர்வு வரையிலான சிந்தனை வளர்ச்சி" என்ற ஆய்வு வளர்ச்சி உளவியலில் ஒரு முன்னோடி ஆய்வு ஆகும். அவரது கோட்பாடு, சிந்தனை சூழல் நடவடிக்கைகளின் அடிப்படையில் தொன்றும் புலனுணர்வு வளர்ச்சியை வெளிப்படுத்துவதாக அமைந்துள்ளது. திட்ட செயல்களின் வாயிலாகக் கிடைக்கும் கருப்பொருட்களின் அடிப்படையிலான கிரகிப்புகளின் மூலம் சுற்றுச்சூழல் புரிந்துகொள்ளப்படுவதாகவும், அதனை முன்னிறுத்தி அமைக்கப்படும் கோரிக்கைகள் மற்றும் தேவைகள் அதிக அளவு வீழ்ச்சியடைவதாகவும் பியாஜெட் அறிவுறுத்துகிறார். சமச்சீரற்ற தன்மை மற்றும் இடவசதி மற்றும் பொருத்தப்பாடு ஆகியவற்றுக்கு இடையிலான இடைவிளக்கத்தின் விளைவாக, தோன்றும், அனுமானம், புரிந்துணர்வு, ஒவ்வொருவரின் குணாம்சம், மற்றும் சிக்கலான தன்மை ஆகியவற்றில் இருந்து வேறுபடுகின்ற நிலைகளின் மூலம் சிந்தனை உருவாகிறது. குழந்தை பருவத்தில், முதல் இரண்டு ஆண்டுகளில் ஆரம்பகால வாழ்க்கையின் உணர்திறன் நிலைகளில் உணர்வுகள் மற்றும் செயல்களின் அடிப்படையில்தான் சிந்தனை உருவாகிறது. இதன் விளைவாக, தர்க்க ரீதியாக அமைக்கப்படும் உறுதியான செயல்பாட்டின் நிலைமையில் திட்டமிடப்படும் கட்டமைப்புகள் மீதும், பண்புகள் மீதும் ஒழுங்கமைக்கப்படும் முறையான செயல்பாடுகள் உறுதிப்படுகின்றன. சமீப ஆண்டுகளில், சிந்தனை பற்றிய பியாஜேயின் கருத்துருவானது தகவல் செயலாக்க கருத்தாக்கங்களுடன் ஒருங்கிணைக்கப்பட்டுள்ளது. எனவே, சிந்தனையானது தகவல் பிரதிநிதித்துவம் மற்றும் செயலாக்க பொறுப்பு என்னும் செயல்களின் தொகுப்பாகக் கருதப்படுகிறது. இந்த கருத்தின்படி, செயலாக்க வேகம், புலனுணர்வு கட்டுப்பாடு மற்றும் பணி நினைவகம் ஆகியவை சிந்தனைச் செயலின் முக்கிய கூறுகளாகும். பியாஜேயின் நவீன கோட்பாடுகளின்படி, சிந்தனைகளின் வளர்ச்சி வேகத்திலிருந்தும், அறிவாற்றல் கட்டுப்பாட்டிலிருந்தும், உழைப்பு நினைவகத்தை அதிகரிப்பதற்கு புலனுணர்வு வளர்ச்சி அவசியமாகிறது.
சமூகவியல்
thumb|சிந்தனைக் குமிழ் விளக்கப்படம் "சமூக உளவியல்" என்பது மக்கள் மற்றும் குழுக்களின் செயல்பாடுகள் குறித்த ஆய்வு ஆகும். பொதுவாக உளவியலாளர்கள் அல்லது சமூகவியல் வல்லுநர்கள், மற்றும் சமூக உளவியலாளர்கள் "சமூக உளவியல்" அடிப்படையில் தனிப்பட்ட முறையிலும் மற்றும் குழுக்களாகவும் ஆய்வுகளும் பகுப்பாய்வுகளும் செய்கின்றனர்.
மேற்கோள்கள்
பகுப்பு:உடலியங்கியல் பகுப்பு:மெய்யியல் பகுப்பு:சிந்தித்தல் பகுப்பு:அறிதிறன் பகுப்பு:அறிதிற அறிவியல்
அனோவர், நியூஆம்சயர்
அனோவர் (Hanover) ஐக்கிய அமெரிக்காவின் நியூ ஹாம்சயர் மாநிலத்தில் கிராஃப்டன் கவுன்ட்டியில் கனெக்டிக்கட் ஆற்றோரமாக அமைந்துள்ள நியூ இங்கிலாந்து வகை நகரம். 2010 மக்கள்தொகை கணக்கெடுப்பின்படி இதன் மக்கள்தொகை 11,260. இந்த நகரில் டார்ட்மத் கல்லூரி, ஐக்கிய அமெரிக்க படைத்துறைப் பொறியியலாளர் அணி, குளிர் வட்டார ஆராய்ச்சி மற்றும் பொறியியல் ஆய்வகம், அனோவர் உயர்நிலைப் பள்ளி ஆகியன அமைந்துள்ளன. இந்த நகரூடே அப்பலாச்சியன் தடம் செல்வதால் பல இயற்கைக் காப்பகங்களும் மலைவழிப் பாதைகளும் உள்ளன.
வெளி இணைப்புகள்
பகுப்பு:நியூ ஹாம்சயர் மாநில நகரங்கள் பகுப்பு:1761
முகமது நிசார்
பகுப்பு:இந்தியத் துடுப்பாட்டக்காரர்கள் பகுப்பு:1910 பிறப்புகள் பகுப்பு:1963 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
குசுமசாரங்கா
குசுமசாரங்கா இராகம் கருநாடக இசையில் பயன்படும் இராகங்களில் ஒன்றாகும். இது 44 ஆவது மேளகர்த்தா இராகமாகிய, "வஸூ" என்றழைக்கப்படும் 7 ஆவது சக்கரத்தின் 2 ஆவது மேளமாகிய பவப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பிரதி மத்திமம் (ம2), பஞ்சமம், சுத்த தைவதம் (த2), கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:பவப்பிரியாவின் ஜன்னிய இராகங்கள்
கொங்கவேம்பு மாரியம்மன் வேடியப்பன் கோயில்
கொங்கவேம்பு மாரியம்மன் வேடியப்பன் கோயில் தமிழ்நாட்டில் தர்மபுரி மாவட்டம், கொங்கவேம்பு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் சித்திரை திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உச்சகதிர் ஏற்பளவு
எந்த கதிர் வீச்சின் ஏற்பளவின் விழுக்காட்டில் ஆழ கதிர்ஏற்பளவு கணக்கிடப்படுகிறதோ அந்த ஏற்பளவு உச்ச கதிர்ஏற்பளவு (Dosemax) எனப்படுகிறது. கிலோ வோல்ட் (KV) கதிர்களுக்கு இந்த உச்சஅளவு தோல்பரப்பிலேயே உள்ளது. ஆனால் மெகா வோல்ட் (MV ) கதிர்களுக்கு இந்த உச்ச அளவு தோல்பரப்பிற்கு சில மி.மீ. அடியில் உள்ளது. இதனால் கதிர்வீச்சின் விளைவுகள் தோலில் எளிதில் தென்படுவதில்லை. தோல்நிறம் மாறுவதோ புண்படுவதோ அரிப்பு ஏற்படுவதோ இல்லை. இதனை தோல் காப்பு விளைவு (Skin Sparing effect) எனலாம். கோபால்ட் காமா கதிர்களின் ஆற்றல் 1.25 மில்லியன் எலக்ட்ரான் வோல்டிற்குச் சமமாகும். இக்கதிர்களுக்கு உச்சஏற்பளவு தோலின் அடியில் 0.5 செ.மீ-ல் காணப்படுகிறது. மெகா வோல்ட் கதிர்களுக்கு, அந்த மின்னழுத்தத்தினை 4 ஆல் வகுத்து, உச்ச கதிர்ஏற்பளவு புள்ளியினை செ.மீ-ல் தெரிந்து கொள்ளலாம்.
BARC notes.
பகுப்பு:கதிரியக்கம்
கோதுமை ஏற்றுமதி அடிப்படையில் நாடுகளின் பட்டியல்
இது ஒரு கோதுமை ஏற்றுமதி அடிப்படையில் நாடுகளின் பட்டியல் ஆகும். 2012 ஆம் ஆண்டுக்குரிய தரவு மில்லியன் அமெரிக்க டாலர் பெறுமதியைக் கொண்டுள்ளது. இங்கு முதன்மையான 20 நாடுகள் மாத்திரம் பட்டியலிடப்பட்டுள்ளன.
ஜான் வாலஸ்
ஜான் வாலஸ் (John Wallace, பிறப்பு: 30 மார்ச் 1927, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளில் கலந்து கொண்டுள்ளார். 1949/50-1954/55 ஆண்டுகளில், தென்னாப்பிரிக்க முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் வாலஸ் கிரிக்கெட் ஆர்க்கைவ் இலிருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட தேதி 17 செப்டம்பர், 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1927 பிறப்புகள் பகுப்பு:1924 பிறப்புகள் பகுப்பு:வாழும் நபர்கள் பகுப்பு:2008 இறப்புகள்
உலக விஞ்ஞான விழா 2008
2008 உலக விஞ்ஞான விழா அல்லது 2008 உலக அறிவியல் விழா நியூயார்க் நகரத்தில் நடந்த ஒரு அறிவியல் விழா. மே8 - ஜூன் 1, 2008 காலகட்டத்தில் நடைபெற்ற இவ்விழாவில் குழு விவாதங்களும் பல்லூடக அளிக்கைகளும் இடம் பெற்றன. இவ்விழா பற்றிய எண்ணக்கரு கொலம்பியா பல்கலைக்கழப் பேராசிரியர் பிரயன் கிரீன் மற்றும் அவரது மனைவி நடிகை டிரேசி டே ஆகியோரால் உருவாக்கப்பட்டது. நியூயார்க நகரம், கொலம்பியா பல்கலைக்கழகம், நியூயார்க் பல்கலைக்கழகம், மெட்ரோபாலிட்டன் கலை அருங்காட்சியகம் ஆகிய நிறுவனஙகளுடன் இணைந்து இது நடத்தப்பட்டது.
சில புகைப்படங்கள்
பகுப்பு:2008 நிகழ்வுகள்
வாராந்தி சுப்பிரமணியசுவாமி கோயில்
வாராந்தி சுப்பிரமணியசுவாமி கோயில் தமிழ்நாட்டில் புதுக்கோட்டை மாவட்டம், வாராந்தி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
என் சீஸை நகர்த்தியது யார்? (நூல்)
என் சீஸை நகர்த்தியது யார்? (ஆங்கிலம்:Who Moved My Cheese?), மாற்ற மேலாண்மையை மிக எளிய கதையின் மூலம் சித்தரிக்கும் ஒரு சுயமுன்னேற்ற நூல் ஆகும். செப்டம்பர் 8, 1998 ஆம் ஆண்டு, ஸ்பென்சர் ஜான்சன் என்பவரால் எழுதப்பட்டு பிரசுரிக்கப் பட்டது. 37 மொழிகளில் எழுதப்பட்டு 26 மில்லியன்கள் விற்பனை செய்யப்பட்ட மேலாண்மை வர்த்தக நூலாகும்.
இது தமிழில் நாகலட்சுமி சண்முகம் அவர்களால் மொழிபெயர்க்கப்பட்டு மஞ்சுள் பப்ளிஷிங் ஹவுஸினால் 2012இல் வெளியிடப்பட்டது.
கதைக்கரு
மாற்ற மேலாண்மையைக் கருவாகக் கொண்டு இரு சுண்டெலிகளும், இரு குள்ளர்களும் தங்களது உணவிற்காக சீசை (பாலாடைக்கட்டியைத்) தேடி அலைவதாகும்.
ஆயக்குடி
ஆயக்குடி (ஆங்கிலம்:Ayakkudi), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டத்தில் இருக்கும் ஒரு தேர்வு நிலை பேரூராட்சி ஆகும். இப்பகுதியை ஆய் மன்னர்கள் ஆண்டதால் ஆயக்குடி என்ற பெயர் வந்தது. இப்பகுதியை வேளிர் குல ஆயர் மன்னர்கள் ஆண்டனர். ஆயக்குடியில் 3,000 ஆண்டுகள் பழைமையான கல்திட்டைகள் கண்டுபிடிக்கப்பட்டுள்ளது.
அமைவிடம்
திண்டுக்கல் - பழநி சாலையில் அமைந்த ஆயக்குடி பேரூராட்சி, பழநியிலிருந்து 5 கிமீ தொலைவிலும், திண்டுக்கல்லிருந்து 64 கிமீ தொலைவிலும் உள்ளது.
பேரூராட்சியின் அமைப்பு
56.56 சகிமீ பரப்பும், 18 பேரூராட்சி மன்ற உறுப்பினர்களையும், 64 தெருக்களையும் கொண்ட  இப்பேரூராட்சி பழனி (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  7,314 வீடுகளும், 27,156 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 75.8% மற்றும் பாலின விகிதம் 1,000 ஆண்களுக்கு, 1,007 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 934 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 13,054 மற்றும் 294 ஆகவுள்ளனர்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 402 மீட்டர் (1322 அடி) உயரத்தில் இருக்கின்றது.
ஆயக்குடி இலவச பயிற்சி மையம்
இவ்வூரில் செயல்படும் ஆயக்குடி இலவச பயிற்சி மையம் தமிழக தேர்வாணையம் நடத்தும் தேர்வுகளுக்கு சிறப்பான பயிற்சி அளிக்கிறது.மேலும் இங்கு பயின்ற இந்த ஊரை சேர்ந்த இளைஞர்கள் அனைவரும் தமிழ்நாட்டில் உள்ள அனைத்து அரசு அலுவலகத்திலும் வேலை பர்ர்த்து வருகிறார்கள்,இதை விட ஒரு முக்கியமான செய்தி கடந்த மாதம் 07.03
ஆதாரங்கள்
பகுப்பு:திண்டுக்கல் மாவட்டத்தில் உள்ள பேரூராட்சிகள் பகுப்பு:தமிழ்நாடு மாநிலத்திலுள்ள ஊர்களும் நகரங்களும்
பிசாசர்கள்
பிசாசர்கள், தட்சனின் மகளான குரோதவசாவிற்கும் -  பிரஜாபதியான காசிபருக்கும் பிறந்தவர்கள் என அறியப்படுகிறது.
7ஆம் நூற்றாண்டின் நிலாமத் புராணத்தில் காஷ்மீர் சமவெளியில் நாகர்களுடன் பிசாச இன மக்களும் வாழ்ந்தனர் எனக் குறிப்பிட்டுள்ளது.
பூதங்கள், வேதாளங்களுடன் பிசாசர்கள் பிறர் கண்னில் படாமல் மயாணங்களில் மறைந்து வாழ்ந்து, இறந்த பிணங்களை தோண்டி உண்பவர்கள் எனக் கூறப்படுகிறது.
மேலும் பிசாசர்கள் மனிதர்களில் குடி கொண்டு தங்கள் விருப்பப் படி ஆட்டிப் படைப்பவர்கள் என்றும்,  மந்திர சக்திகளால் மட்டுமே பிசாசர்களை விரட்டுயடிக்க இயலும் என நம்பப்படுகிறது. பிசாசர்களின் அடாவடித்தனங்களிலிருந்து தங்களைக் காத்துக் கொள்ள சமயச் சடங்களின் போதும், கோயில் திருவிழாக்களின் போதும் பிசாசர்களுக்க்கும் தனி படையல் வைக்கின்றனர்.
பிசாசர்களின் பிறப்பு குறித்து தெளிவற்று உள்ளது. மானிடவியல் கொள்கையில் மாமிசம் உண்பதில் ஆவல் நிறைந்தவர்களாக பிசாசர்கள் உருவகப்படுத்தப்படுகின்றனர். பாணினியின் அஷ்டாத்தியாயி என்ற சமஸ்கிருத இலக்கண நூலில், பிசாசர்கள் சிறந்த சத்திரியப் படைவீரர்கள் எனக் கூறுகிறது. பரத கண்டத்திற்கு வெளியே வடமேற்குப் பகுதியில் வாழ்ந்த இன மக்களை பிசாசர்கள் என மகாபாரதம் கூறுகிறது.
பீட்டர் ஸ்வானீபோல்
பீட்டர் ஸ்வானீபோல் (Pieter Swanepoel, பிறப்பு: மார்ச்சு 30 1977, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், எட்டு ஏ-தர துடுப்பாட்டப் போட்டிகளிலும், இரண்டு இருபது20 போட்டிகளிலும் கலந்து கொண்டுள்ளார். 2003 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
இரவு விடுதி
இரவு கூடலகம் (Nightclub) என்பது இரவு நேர ஆடல் பாடல் போன்ற கேளிக்கை நிகழ்வுகளை விரும்புவோர் கூடும் ஒரு கூடமாகும். இவ்விடத்தை டிசுகோத்தே அல்லது டிசுகோ என்றும் அழைப்பர். சுருக்கமாக "கூடலகம்" (Club) என்றும் அழைப்பதுண்டு. இது “இரவு கேளிக்கை விடுதி”, ”இரவு நடன விடுதி” ஆகிய பெயர்களாலும் அழைக்கப்படுவதுண்டு.
இரவு விடுதி மது அருந்த, ஆட்டம் ஆட, இசை கேட்க போன்ற கேளிக்கைகளுக்காக இரவு நேரங்களில் பெரும்பான்மையாக இளையர்கள் செல்லும் ஒரு வணிகம் ஆகும். இது இரவு கேளிக்கை விடுதி, கூத்தரங்கம், னைற் கிளப் என்றும் குறிக்கப்படுவதுண்டு. இங்கு சிறப்பாக ஆட்டமும், தாளமும், டிசே சாவடியும் இருக்கும். இத்தகைய விடுதிகள் நியு யார்க், இலண்டன், மும்பாய், சென்னை, ரொறன்ரோ போன்ற பெரும் நகரங்களில் கூடிய அளவு இருக்கின்றன.
வெளி இணைப்புகள்
பகுப்பு:நடனம் பகுப்பு:மகிழ்கலை பகுப்பு:இரவு
ஊத்தங்கரை ஸ்ரீதேவி பூதேவி சமேத ஸ்ரீ வெங்கடரமண சுவாமி கோயில்
thumb|ஸ்ரீதேவி பூதேவி சமேத ஸ்ரீ வெங்கடரமண சுவாமி ஊத்தங்கரை ஸ்ரீதேவி பூதேவி சமேத ஸ்ரீ வெங்கடரமண சுவாமி திருக்கோயில் என்பது கிருஷ்ணகிரி மாவட்டம், ஊத்தங்கரை நகரின் காந்தி சாலையில் அமைந்துள்ள ஒரு பெருமாள் கோயிலாகும்.
பழமை
இக்கோயில் 2000களின் துவக்கத்தில் கட்டப்பட்டது என்றாலும் கூட சுமார் 200 ஆண்டுகளுக்கு முன்பு பஜனைக் கோயில் என்ற பெயரில் வழங்கப்பட்டு வந்துள்ளது. காலத்தின் மாற்றத்தாலும் இக்கோயிலில் இருந்த சிலைகள் காணாமல் போனதாலும் கோயில் முழுமையாக சிதிலமடைந்து விட்டமையால் புதிதாக கட்டப்பட்டு செயல்பட்டு வருகிறது.
ராஜேந்திர பால்
பகுப்பு:இந்தியத் துடுப்பாட்டக்காரர்கள் பகுப்பு:1937 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:2018 இறப்புகள்
ஊத்தங்கரை ஸ்ரீதேவி பூதேவி சமேத ஸ்ரீ வெங்கடரமண சுவாமி கோயில்
விழாக்கள்
இக்கோயிலில் தினமும் அதன் தினப்படிதாரர்களின் உதவியோடு சிறப்பு பூசைகள் நடைபெறுகிறன. ஒவ்வோர் சனிக்கிழமைகளிலும் பக்தர்கள் கூட்டம் அதிகமாக இருக்கும். மேலும் இக்கோயிலில் ஆண்டுதோறும் கீழ்க்கண்ட சிறப்பு விழாக்களும் சிறப்பாக நடைபெறுகிறது. இந்த விழா நாட்களில் சுவாமிக்கு சிறப்பு அபிஷேக ஆராதனைகளும், பிற்பகலில் சுவாமி திரு வீதி உலாவும் நடைபெறும்.
1. விஜயதசமி விழா 2. ராம நவமி 3. புரட்டாசி மாத மூன்றாவது சனி 4. கருட சேவை 5. கிருஷ்ண ஜெயந்தி
மேற்கோள்கள்
பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்
அயோடோசிலேன்
அயோடோசிலேன் (Iodosilane) சிலிக்கான், ஐதரசன், மற்றும் அயோடின் ஆகிய தனிமங்கள் சேர்ந்து உருவாகும் ஒரு வேதிச் சேர்மம் ஆகும். அயோடோசிலேன் -157 °செல்சியசு வெப்பநிலையில் P21/c என்ற இடக்குழுவுடன் ஒற்றை சரிவச்சில் நிறமற்ற படிகங்களாக உருவாகிறது.
தயாரிப்பு
மோனோசிலேனும் அயோடினும் வினைபுரியும்போது முதல் விளைபொருளாக அயோடோசிலேன் உருவாகிறது. இதைத் தவிர டை, டிரை- மற்றும் இறுதியாக டெட்ரா அயோடோசிலேன் (சிலிக்கான் டெட்ரா அயோடைடு) போன்ற சேர்மங்களையும் உருவாக முடியும்.
ஐதரசன் அயோடைடுட்ன் பீனைல்சிலேன் அல்லது குளோரோபீனைல்சிலேன் சேர்த்து வினைபுரியச் செய்வதன் மூலமாகவும் அயோடோசிலேனை உற்பத்தி செய்யலாம்.
ரமா மேத்தா
ரமா மேத்தா (Rama Mehta)  இந்திய சமூகவியலாளர் மற்றும் எழுத்தாளர் ஆவார். எல்லாவற்றிற்கும் மேலாக 1977 ஆம் ஆண்டு இவர் எழுதிய  இன்சைடு தி  அவேலி  நாவலுக்காக நினைவுகூரப்படுகிறார். நடுத்தர மற்றும் உயர் வகுப்பைச் சேர்ந்த பெண்கள் எதிர்கொள்ளும் பாரம்பரியத்திற்கும் நவீன வாழ்க்கைக்கும் இடையிலான மோதலை இந்த நாவல் சித்தரிக்கிறது. சந்தேகத்திற்கு இடமின்றி ஆசிரியரின் அனுபவத்தையும் பிரதிபலிக்கிறது. இந்த புத்தகம் 1979 ஆம் ஆண்டு ஆங்கில மொழிப் படைப்புகளுக்கான சாகித்ய அகாடமி விருதை வென்றது.
இவரது முந்தைய படைப்புகளில் ராமு, எ இசுடோரி ஆஃப் இந்தியா (1966) மற்றும் தி லைஃப் ஆஃப் கேசாவ் (1969) ஆகியவை அடங்கும். இரண்டுமே சிறுவர்களுக்கான கல்வியின் முக்கியத்துவத்தை வலியுறுத்துகின்றன. கண்காட்சிக்குச் செல்வதற்காகப் பள்ளியில் ஒரு நாளைத் தவறவிட்ட பிறகு பெற்றோர்களின்  இதயப்பூர்வமான ஏமாற்றத்தைக் காணும் வரை, ராமு தனக்காகத் தன் பெற்றோர் செய்த தியாகங்களைப் புரிந்து கொள்வதேயில்லை.
மேத்தாவின் விமர்சனக் கட்டுரையான மேற்கத்திய கல்வி படித்த இந்துப் பெண் (1970)  என்ற கட்டுரையில் சுதந்திரத்தின் போது நன்றாகப் படித்த ஆங்கிலம் பேசும் இருபதுகளில் இருந்த பெண்கள் ஆங்கிலம் பேசாத அவர்களின் தாய்மார்களுக்கு இடையே இருந்த வேறுபாட்டை விவரிக்கிறது. இவரது விவாகரத்து செய்யப்பட்ட இந்து பெண் (1975) விவாகரத்தை ஒரு பெண் ஏற்றுக்கொள்வதால் ஏற்படும் தீமைகளை வெளிப்படுத்துகிறது.
அதிஃப் அஸ்லம்
அதிஃப் அஸ்லம் عاطف اسلم 1983வது வருடம் மார்ச் மாதம் 11ம் தேதி பிறந்த மொஹம்மது அதிஃப் அஸ்லம் ஒரு பாகிஸ்தானிய பாப் பாடகர். அவர் வஜீராபாத்தில் பிறந்து லாகூர் மற்றும் ராவல்பிண்டி ஆகிய இடங்களில் கல்வி கற்றார். தெற்காசியாவில் பரவலாக அறியப்படுகின்ற அவர், ஆதத், வோ லம்ஹே, தேரே பின், பெஹலி நஜர் மே, தேரா ஹோனே லகா ஹூன், து ஜானே நா மற்றும் மேரி கஹானி போன்ற பல பிரபல பாடல்களைப் பாடியுள்ளார். அவர் வோகல் பெல்டிங் எனப்படும் சக்தி மிகுந்த வகையில் உச்சக் குரலில் உணர்ச்சியுடன் பாடும் தனது உத்திக்காகப் பெயர் பெற்றுள்ளார்.
ஆரம்ப கால வாழ்க்கை
ஒன்பதாவது வயதில் அவர் ராவல்பிண்டிக்குச் சென்று அங்கு செயிண்ட் பால்'ஸ் கேம்ப்ரிட்ஜ் பள்ளியில் படித்தார். 1995வது வருடம் லாகூருக்குத் திரும்ப வந்தார்; அங்கு அவர், லாகூர் மாடல் டவுனில் உள்ள டிவிஷனல் பப்ளிக் பள்ளியில் (டிபிஎஸ்) தனது படிப்பைத் தொடர்ந்தார். ஒரு பந்து வீச்சாளராகப் பள்ளி மரப்பந்தாட்டக் குழுவில் அவர் தேர்ந்தெடுக்கப்பட்டார். அவர் தனது 14வது வயதிலேயே பத்தாம் வகுப்பை முடித்து விட்டார். எப்போதுமே, அவர்தான் வகுப்பில் மிகவும் இளையராக இருந்தார். இதன் காரணம் அவர் கிம்பர்லி ஹாலில் படித்தபோது பெற்ற இரட்டை உயர்வுகள்தாம். இந்தக் காலகட்டத்தில் ஒரு தொழில் முறை துடுப்பாட்ட வீரராக வருவதிலேயே தனது முயற்சிகள் அனைத்தையும் அவர் செலுத்தி வந்தார். அவர் தனது மேல் நிலைப் பள்ளித் தேர்வுகளை முடித்ததும், டிபிஎஸ்ஸை விட்டு நீங்கினார். அவர் மேசைப் பந்து விளையாட்டும் விளையாடியுள்ளார். பிறகு அவர், லாகூர் நகரில் உள்ள பிஏஎஃப் கல்லூரியில் தமது கல்வியைத் தொடர்ந்தார். இங்கு அவர் 2001வது வருடம் தமது எஃப்.எஸ்சி படிப்பை முடித்தார். அதன் பின்னர் அவர் (மத்திய பஞ்சாப் பல்கலைக் கழகத்தின்) பிசிபிஏ/பிஐசிஎஸ்சிலிருந்து கணினி அறிவியலில் இளங்கலைப் பட்டம் பெற்றார்.
கல்வி நிலை
கல்லூரியில் சுதந்திர தினத்தன்று நிகழ்ந்த பாட்டுப் போட்டியில் தமது முதல் பரிசை வென்றார்.
ஜல்
கல்லூரி உணவு விடுதியில் பாடிக் கொண்டிருப்பது அவர் வழக்கம். 1998வது வருடம் சுதந்திர தினத்தன்று லாகூர் பிஏஎஃப் கல்லூரியில் நிகழ்ந்த பாட்டுப் போட்டியில் பங்கேற்குமாறு அவரது நண்பர்கள் அவரை வற்புறுத்தினர். அந்தப் போட்டியில் அவர் இசைபாடி வெற்றியடைந்தார். அதன் பின்னர், பிற கல்லூரிகளில் நிகழ்ந்த போட்டிகள் பலவற்றிலும் அவர் வென்றார்.
தமது கல்லூரியில் அவர், பிற்காலத்தில் ஜல் இசைக்குழுவில் தம்முடன் இருந்த, கொஹெர் என்னும் கிதார் இசைக் கலைஞரைச் சந்தித்தார். அவர்கள் இருவரும் ஒன்றாகப் பயிற்சி செய்து தமது நண்பர்களுக்காக சிறிய இசைக் கச்சேரிகளை, அவர்கள் கேட்க விரும்பினாலும் விரும்பாவிட்டாலும், அரங்கேற்றத் துவங்கினர். இந்த இசை நிகழ்ச்சிகளில் அதிஃப் ஜுனூன் மற்றும் ஸ்ட்ரிங்ஸ் பாடல்களைப் பாடி வந்தார். அவர்கள் தமது கல்லூரி, மெக்டொனால்ட், அங்கிள் பப்பா'ஸ் ரப்பா டப்பா மற்றும் இதர உணவகங்களில் இசை நிகழ்ச்சிகள் நிகழ்த்தத் துவங்கினர். இவ்வாறுதான் ஜல் இசைக் குழுவின் தோற்றம் உருவானது.
மெகல் ஹஸனின் ஒலிப்பதிவுக் கூடத்தில் ஆதத் என்னும் பாடலை ஜல் குழு பதிவு செய்தது. இது பாகிஸ்தானின் பல்வேறு இசை வலைத் தளங்களிலும் மிகுந்த பிரபலம் அடைந்தது. மேலும், சிட்டி எஃப்எம் 89, எஃப்எம் 100, மஸ்த் எஃப்எம் 103, எஃப்எம் 105 போன்ற பல முதன்மையான வானொலிகளிலும் இந்தப் பாடல் அடிக்கடி ஒலிபரப்பப்பட்டது. இந்தப் பாடலின் ஒளிக் காட்சி ஆரி டிஜிடல் மற்றும் தி மியூசிக் ஆகியவற்றால் வெளியிடப்பட்டது. இதன் பிறகு அநேகமாக அனைத்து அலைவரிசைகளிலும் இது ஒளிபரப்பானது.
சர்ச்சை
ஜல் குழு ஆதத் பாடலை வெளியிட்ட பிறகு, அந்தக் குழுவின் மேலாளராக அதிஃபின் சகோதரர் இருப்பதைப் பற்றிக் குழுவினருள் மோதல்கள் நிகழத்துவங்கின. இந்தக் கட்டத்தில் அதிஃப், தனியிசையாக ஒரு இசைத் தொகுப்பை வெளியிட அந்த இசைக் குழுவை விட்டு விலகினார். புதிய ஜல் குழுவின் (கொஹெர் மும்தாஜ், ஃபர்ஹான் சயீத், ஷாஜி) ஆதத் வெளியாவதற்குச் சில வாரங்களுக்கு முன்பாக அவரது தனியிசைத் தொகுப்பு வெளியிடப்பட்டது. ஜல் குழுவின் ஆதத் மற்றும் அதிஃபின் இசைத் தொகுப்பான ஜல்பரி ஆகிய இரண்டுமே (ஆதத், வோ லம்ஹே , ரங்கோன் மே மற்றும் தில் ஹாரே போன்ற) சில இசைத் தடங்களைப் பொதுவாகக் கொண்டிருந்தன. இதனால், பாடல்களின் உரிமத்திற்காக இரண்டு குழுக்களுக்கும் இடையில் அறிவிக்கப்படாத போர் ஒன்று துவங்கியது.
தனியிசைத் தொழில் வாழ்க்கை
அதிஃப் ஜல்பரி என்னும் தனது முதல் இசைத் தொகுப்பை 2004வது வருடம் ஜூலை 19ம் தேதி சௌண்ட் மாஸ்டர் மற்றும் ஐசி ரெகார்ட்ஸ் என்பவற்றின் கீழ் வெளியிட்டார். இது வெளியாகி ஐந்து மாதங்களுக்குள்ளாகவே இதன் சந்தைப்பணி முன்னேற்றத்தில் ஈடுபட்டிருந்தோர், இதை அந்த வருடத்தின் மிக அதிக விற்பனையாகும் இசைத் தொகுப்பு என்று அறிவித்தனர். . இதற்கு இடைப்பட்ட நேரத்தில், தனது அதிஃப் கணினி அறிவியல் (ஹானர்ஸ்) படிப்பையும் மத்திய பஞ்சாப் பல்கலைக் கழகத்தில் முடித்து விட்டிருந்தார். 2007வது வருடம் ஏப்ரல் மாதம் 14 அன்று ராயல் ஆல்பர்ட் ஹால் என்னுமிடத்தில் அதிஃப் அஸ்லம் தனது நிகழ்ச்சியை நடத்தினார். அவரது இரண்டாவது இசைத் தொகுப்பான தூரி 2006வது வருடம் டிசம்பர் 22 அன்று வெளியிடப்பட்டது.
அண்மையில், அஜப் பிரேம் கி கஜப் கஹானி என்னும் ஒரு பாலிவுட் திரைப்படத்திற்காக, அதிஃப் இரண்டு பாடல்களைப் பாடியுள்ளார். தேரே ஹோனே லகா ஹூன் மற்றும் து ஜானே நா என்னும் அந்த இரண்டு பாடல்களும் இந்திய நேயர்களால் நல்ல முறையில் வரவேற்கப்பட்டுள்ளன. ரேஸ் என்னும் பாலிவுட் படத்திற்காக பெஹலே நஜர் மே என்னும் பாடலையும் மற்றும் கிஸ்மத் கனெக்ஷன் என்னும் பாலிவுட் படத்திற்காக பகுதா தும் ஹி ஹோ என்னும் பாடலையும் அதிஃப் பாடியுள்ளார்.
தொழில் வாழ்க்கையின் சிறப்பு அடையாளங்கள்
'''
புற இணைப்புகள்
பகுப்பு:1982 பிறப்புகள் பகுப்பு:வாழும் நபர்கள் பகுப்பு:பஞ்சாபி மக்கள் பகுப்பு:1983 பிறப்புகள் பகுப்பு:கூகுள் தமிழாக்கம்-பாக்கித்தானியர்
பிரமரகுசும
பிரமரகுசும இராகம் கருநாடக இசையில் பயன்படும் இராகங்களில் ஒன்றாகும். இது 44 ஆவது மேளகர்த்தா இராகமாகிய, "வஸூ" என்றழைக்கப்படும் 7 ஆவது சக்கரத்தின் 2 ஆவது மேளமாகிய பவப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பிரதி மத்திமம் (ம2), பஞ்சமம், சுத்த தைவதம் (த2), கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:பவப்பிரியாவின் ஜன்னிய இராகங்கள்
ஈரல் அழற்சி பி
ஈரலழற்சி பி அல்லது ஹெபாடைடிஸ் பி என்பது 'ஹெபாடிடிஸ் பி' என்ற கிருமியால் (HBV) ஏற்படும் ஒரு தொற்று நோய் ஆகும், இது கல்லீரலைப் பாதிக்கிறது. இது கடுமையான மற்றும் நீண்ட கால நோய் தாக்கங்களை மனித உடலில் ஏற்படுத்துகிறது. பல மனிதர்களிடம் இந்த நோய் குறித்த ஆரம்பகால அறிகுறியானது தெரிவதில்லை. இருப்பினும் சிலர் இந்த நோயின் ஆரம்பகாலத்தில் வாந்தி, மஞ்சள் காமாலை, சோர்வு, கருப்பு சிறுநீர் மற்றும் அடிவயிற்று வலியினால் பாதிக்கப்படுகின்றனர். பெரும்பாலும் இந்த அறிகுறிகள் சில வாரங்கள் நீடிக்கும், அரிதாகவே ஆரம்ப கால ஹெபாடிடிஸ் நோய் மரணத்தை ஏற்படுத்தும். இந்த அறிகுறிகள் ஏற்பட 30 முதல் 180 நாட்கள் ஆகலாம். ஹெபாடைடிஸ் நோயினால் பாதிக்கப்பட்ட பிறந்த குழந்தைகளில் 90 சதவீதம் பேருக்கும், 5 வயதிற்கும் குறைந்த வயதுடைய பாதிக்கப்பட்ட குழந்தைகளிடம் 10 சதவீதம் பேருக்கு இந்நோயினால் நீண்ட காலத் தாக்கம் இருக்கலாம். இந்த நோயினால் நீண்ட கால தொற்று ஏற்பட்டவரிடம் எந்த அறிகுறியும் தெரிவதில்லை, இருப்பினும் கல்லீரல் இழைநார் வளர்ச்சி மற்றும் கல்லீரல் புற்றுநோய் ஏற்படுத்துகிறது. இந்த நோயின் நீண்டகால தொற்று சிக்கல்களின் காரணமாக 15 முதல் 25 சதவீதம் பேர் இறக்கின்றனர்.
இந்த கிருமி பாதிக்கப்பட்ட இரத்தம் மற்றும் உடல் திரவம் மூலம் கடத்தப்படுகிறது. பிறந்த குழந்தைகளுக்கு எளிதில் இந்த நோய் தொற்று பரவலாம், சிறுவயதில் இந்த நோய்தொற்று உள்ளவரிடமிருந்து இரத்தம் மாற்றப்பட்டாலோ, மேலும் இந்த நோய் பாதிக்கப்பட்டோருடன் வசிப்பதாலோ, மருத்துவமனைகளிலோ, குருதி மாற்றீடு, கூழ்மப்பிரிப்பு செய்யும் பொழுதும், நோய்தொற்று அதிகம் உள்ள நாடுகளுக்கு பயணம் செய்வதாலோ, நோய்தொற்றுள்ளோரிடம் பாலுறவு வைப்பதினாலோ பரவ வாய்ப்பு உள்ளது. 1980களில் உடல்களில் பச்சை குத்துதல் மற்றும் குத்தூசி மருத்துவமானது குறிப்பிட்ட எண்ணிக்கையிளவில் இந்த நோய் தாக்கத்தினை ஏற்படுத்தியது. பின்னர் மேம்பட்ட நோய்கிருமிகள் ஒழித்த ஊசிகளின் பயன்பாடு காரணமாக இந்த நோய் குறைந்தது. ஈரழற்சி கிருமியானது இரு மனிதர்களுக்கிடையே கைகளை குழுக்குவதினாலோ, அனைத்துக் கொள்வதினோலோ, உணவருந்தும் தட்டினை பகிர்ந்து கொள்வதினாலோ, இருமவதினாலோ, தும்முவதினாலோ, தாய்ப் பால் கொடுப்பதினாலோ பரவுவதில்லை. இந்த தொற்றுநோய் ஏற்பட்ட 30 முதல் 60 நாட்களுக்கு பிறகே எளிதில் கண்டறியமுடியும். இந்த நோய் பாதிக்கப்பட்டோரின் மாதிரி இரத்தத்தினை பரிசோதிப்பதின் மூலம் கிருமியின் பாகங்களையும் மற்றும் கிருமிகளுக்கு எதிராக செயற்படும் பிறபொருளெதிரிகளையும் உறுதிசெய்வதின் மூலம் நோய் தாக்கத்தினை கண்டறியலாம். அவை, ஐந்து முக்கிய ஹெபாடைடிஸ் கிருமிகள் ஏ, பி, சி, டி மற்றும் ஈ ஆகும்.
தடுப்பு மற்றும் சிகிச்சை
1982 ஆம் ஆண்டு முதல் இந்த தொற்றுநோய் தடுப்பூசி போடுவதின் மூலம் தடுக்கப்படுகிறது. உலக சுகாதார அமைப்பினால், குழந்தை பிறந்த முதல் நாளில் இந்த தடுப்பூசி போடுவது பரிந்துரைக்கப்படுகிறது. பின்னர் தடுப்பூசி எடுப்பதாக இருந்தால், முழுப்பயனையும் பெற இரண்டு அல்லது மூன்று முறை தடுப்பூசி போட வேண்டும். இந்த தடுப்பூசி 95% பயனளிக்கிறது. 2006ஆம் ஆண்டில் 180நாடுகளுக்கும் மேலாக தேசிய அளவில் இந்த தடுப்பூசி போடும் திட்டம் மேற்கொள்ளப்பட்டது. குருதி மாற்றீடு செய்வதற்கு முன்பு ஹெபாடைடிஸ் பி கிருமி குறித்த இரத்த பரிசோதனை மேற்கொள்வதின் மூலமும், உடலுறுவின்பொழுது ஆணுறையை உபயோகிப்பதன் மூலமும், இந்த நோய் தொற்றிலிருந்து காத்துக்கொள்ளலாம். நோயின் ஆரம்பகாலத்தில் சரியான சிகிச்சை எடுத்துக்கொள்வதினால் இந்த நோய்தொற்றிலிருந்து பாதுகாத்துக் கொள்ளலாம். நீண்டகால நோய் தொற்றுடையவர்கள் கிருமிநாசினிகளை எடுத்துக்கொள்வதின் மூலமும், கல்லீரல் மாற்றீடு மூலமும் பாதுகாத்துக் கொள்ளலாம்.
வரலாறு
இந்த ஹெபாடைடிஸ் பி வைரஸ் தொற்றுநோய் குறைந்தது 500 ஆண்டுகளாக மனிதனை பாதித்து வந்துள்ளது. 2018-ல் ஆய்வு செய்யப்பட்ட 16 ஆம் நூற்றாண்டைச் சார்ந்த ஒர் எஞ்சியுள்ள மம்மியாக பாடம் செய்யப்பட்ட குழந்தையிடம் ஹெபாடைடிஸ் கிருமியின் வடிவம் காணப்பட்டது. இது நவீன கிருமி வகைகளுடன் தொடர்புடையதாக உள்ளது.
சமூகம் மற்றும் கலாச்சாரம்
உலக கல்லீரல் அழற்சி தினம் ஜூலை 28 ஆம் தேதி ஆண்டு தோறும் அனுசரிக்கப்படுகிறது. இதன் நோக்கம் ஆனது உலகளாவிய  அளவில்  ஹெபாடிடிஸ் பி மற்றும் ஹெபடைடிஸ் சி நோய் குறித்த விழிப்புணர்வு மற்றும் நோய் கண்டறிதல், தடுப்பு ஊசி மற்றும்  சிகிச்சை எடுத்துக்கொள்வதை ஊக்குவிப்பதாகும். உலக ஹெபடைடிஸ் கூட்டணி  தலைமையில் 2007 மற்றும் மே 2010ல் அதற்கான முன்னேற்பாடு எடுக்கப்பட்டு, பின்னர் அது உலக சுகாதார அமைப்பினால்  உலகாளவிய அளவில் அங்கீகரிக்கப்பட்டது.
சான்றுகள்
பகுப்பு:பால்வினை நோய்கள் பகுப்பு:நச்சுயிரி நோய்கள் பகுப்பு:தடுப்பு மருந்தேற்றத்தால் தடுக்கக்கூடிய நோய்கள்
பேனா நினைவுச் சின்னம்
பேனா நினைவுச் சின்னம் (Pen Monument) திமுக தலைவரும், தமிழகத்தின் முன்னாள் முதல்வருமான மு. கருணாநிதியின் இலக்கியப் பங்களிப்பை நினைவுகூரும் வகையில், சென்னை மெரீனா கடற்கரையில் இருந்து 360 மீ தொலைவில் வங்கக் கடலில் முத்தமிழ் அறிஞர் டாக்டர் கலைஞர் பேனா நினைவுச் சின்னம் அமைக்கப்பட உள்ளது. 81 கோடி ரூபாய் செலவில் தமிழக அரசின் பொதுப்பணித்துறை இதன் கட்டுமானத்தில் ஈடுபடும் என திட்டமிடப்பட்டுள்ளது. நினைவுச் சின்னம் கடலுக்குள் 134 அடி உயரத்தில் பேனா வடிவில் அமைய தமிழ்நாடு அரசு திட்டமிட்டிருக்கிறது.
மூன்றாம் இன்டெப்
மூன்றாம் இன்டெப் (Intef III) எகிப்தின் முதல் இடைநிலைக் காலத்தில் பண்டைய எகிப்தை  கிமு 2069 முதல் கிமு 2061 முடிய 8 ஆண்டுகள் ஆண்ட 11-ஆம் வம்சத்தின் மூன்றாம் பார்வோன் ஆவார். மன்னர் இரண்டாம் இன்டெப்-அரசி நெபெரு-கயேத்திற்கு பிறந்த மூன்றாம் இன்டெப்பின் உடன்பிறந்தவர் இரண்டாம் இன்டெப் ஆவார். இவரது மகன் இரண்டாம் மெண்டுகொதேப் ஆவார்.
பேனா நினைவுச் சின்னம்
பின்னணி
பேனா நினைவுச்சின்னம் பற்றிய விவரங்கள் அடங்கிய முதல் திட்டம் 2022 ஆம் ஆண்டு சூலை மாதத்தில் வெளிவந்தது. இது மெரினா கடற்கரையில் உள்ள தண்ணீரில் கட்டப்பட்டு, தற்போது கடற்கரையில் இருக்கும் கருணாநிதி நினைவிடத்துடன் 650 மீட்டர் நீளமுள்ள பாலம் மூலம் இணைக்கப்படும். திட்டத்தின் படி, நினைவுச்சின்னத்தின் வடிவமைப்பு, பண்டைய மற்றும் சமகாலத் தமிழின் மூன்று அடிப்படைத் தூண்களான இயல் (கவிதை மற்றும் இலக்கியம்), இசை (இசை) மற்றும் நாடகம் (நாடகம்) ஆகியவற்றிற்கு அவர் ஆற்றிய பல பங்களிப்பைக் குறிக்கும் பேனா வடிவத்தில் இருக்க வேண்டும் என முன்மொழியப்பட்டது.
மூன்றாம் இன்டெப்
மூன்றாம் இன்டெப் தெற்கு எகிப்தையும், பத்தாம் வம்சத்தவர்கள் ஆண்ட வடக்கு எகிப்தியப் பகுதிகளை வென்று ஆண்டவர். மன்னர் மூன்றாம் இன்டெப் தெற்கு எகிப்தின் எலிபென்டைன் தீவு பகுதியில் சில கட்டுமானங்களை மேற்கொண்டார். மூன்றாம் இன்டெப்பின் கல்லறை எல்-தாரிப் நகரத்தின் அகழாய்வின் போது கண்டுபிடிக்கப்பட்டது.
பேனா நினைவுச் சின்னம்
வடிவமைப்பு
இந்த நினைவுச்சின்னத்தின் வடிவமைப்பு, தமிழ்நாட்டில் மிகவும் துல்லியமாக கையால் செய்யப்பட்ட பாரம்பரிய கர்நாடக இசைக் கருவியான வீணையை அடிப்படையாகக் கொண்டது என்று ஆவணம் கூறுகிறது. தும்பா பேனா பீடத்தையும், கழுத்து பகுதி நீண்ட பாலங்களையும், இசை துளை ஒரு பேனா சிலையையும், ஆப்பு பாலத்தின் மீது இழுவிசை விதானத்தையும் குறிக்கப் பயன்படுகிறது. நினைவு பீடத்தில் உள்ள இயற்கை தோட்டத்திற்கான வடிவமைப்பு சிக்கு கோலத்தால் ஈர்க்கப்பட்டதாகும். சிக்கு கோலம் தமிழ் பெண்கள் தங்கள் வீடுகளில் வரைந்த பாரம்பரிய ஓவியமாகும். இதில் புள்ளிகள் மற்றும் வட்டங்களைப் பயன்படுத்தி வடிவியல் வடிவம் உருவாக்கப்பட்டுள்ளது. நினைவிடத்திற்கு உள்நாட்டில் வாங்கப்பட்ட பளிங்கு கருங்கற்கள் பயன்படுத்தப்படும் எனவும் அறிவிக்கப்பட்டது.
மூன்றாம் இன்டெப்
மேற்கோள்கள்
பகுப்பு:எகிப்திய மன்னர்கள் பகுப்பு:எகிப்தின் பதினொன்றாம் வம்சம்
பேனா நினைவுச் சின்னம்
மேற்கோள்கள்
பகுப்பு:இந்தியாவின் நினைவுச்சின்னங்கள்
சாலை போக்குவரத்து பாதுகாப்பு
அனைத்து தரப்பு சாலைகளுக்கும் பொதுவான தீர்வை அடையாளம் காண இயலவில்லை, குறிப்பாக குறைவான போக்குவரத்து கொண்ட கிராமப்புற சாலைகளை கருத்தில் கொண்டால் இது விளங்கும். இருப்பினும் ஒரு படிநிலைபடிநிலையான கட்டுப்பாட்டை பயன்படுத்த வேண்டும். முதற்படிநிலையாக கடுமையான காயங்கள் மற்றும் மரணம் ஏற்படுத்தும் விபத்துக்களை தவிர்க்க வேண்டும் என்பது இருக்க வேண்டும். அடுத்த படிநிலையாக ஒரு விபத்து நடந்தால் பாதிக்கப்பட்ட நபருக்கு அவசர ஊர்தி மூலம் மருத்துவமனைக்கு உடனே அழைத்து செல்வது போன்ற நடவடிக்கைகளுக்கு முக்கியத்துவம் கொடுக்க வேண்டும். மூன்றாம் நிலை, சாலை வடிவமைப்பின் தரம், வாகன ஓட்டிகளின் செயல்பாடு ஆகியவற்றை மேம்படுத்துவதன் மூலம் விபத்துக்களை குறைப்பது என்பதாக உள்ளது.
பின்னணி
சாலை போக்குவரத்து விபத்துக்கள் உலகின் மிகப்பெரிய பொதுநல மற்றும் காயத்தடுப்பு பிரச்சனைகளாக உள்ளன. இப்பிரச்சனை மிகவும் கடுமையானது. ஏனெனில் பாதிக்கப்படுபவர்கள் விபத்திற்கு முன்பு மிகுந்த உடல்நலத்துடன் உள்ளனர். உலக சுகாதார அமைப்புபடி (WHO),பத்து இலட்சத்திற்கும் மேலான மக்கள் ஒவ்வோர் ஆண்டும் உலகின் சாலைகள் மீது இறக்கின்றனர். 2004 ஆம் ஆண்டில் WHO வெளியிட்ட அறிக்கையில், ஒவ்வோர் ஆண்டும் சாலை விபத்துகளால் 12 இலட்சம் மக்கள் கொல்லப்பட்டனர் என்றும் 5 கோடி மக்கள் காயம் அடைந்தனர் என்றும் கூறப்படுகிறது. இதுவே பத்து முதல் பத்தொன்பது வயதுக்குட்பட்ட குழந்தைகளின் மரணத்திற்கு முக்கிய காரணமாக உள்ளது. இந்த அறிக்கை, இச்சிக்கல் வளரும் நாடுகளில்தான் மிகக் கடுமையாக இருக்கிறதென்றும் மேலும் எளிய தடுப்பு நடவடிக்கைகளே இறப்பு எண்ணிக்கையைப் பாதியாக குறைக்கும் என்றும் குறிப்பிடுகிறது. சாலை பாதுகாப்பின் தரமான அளவீடாக 'கொல்லப்பட்ட அல்லது மிகுந்த காயப்பட்டவர்கள்' ( பொதுவாக ஒரு பில்லியன் பயணி கிலோமீட்டருக்கு ) என்பது உள்ளது. பழமையான சாலை வழிமுறைகளைப் பின்பற்றும் நாடுகள் இதற்குப் பதிலாக மில்லியன் வாகன மைல்களுக்கு ஏற்படும் விபத்துக்கள் என்பதை அளவீடாகப் பயன்படுத்தும். முற்றிலும் விபத்து அபாயத்தை மட்டும் கருத்தில்கொண்ட பழைய சாலை வடிவமைப்பு ஒரு சிக்கலான விஷயம் ஆகும். ஏனெனில் நெடுஞ்சாலை விபத்துக்கள் ஏற்பட காரணிகளாக ஓட்டுனர் தவறு அல்லது சோர்வு, வாகன பிரேக், ஸ்டீயரிங் முதலியன திடீரென்று பழுதாகுதல் போன்றவையும் இருக்கின்றன. சாலை வடிவமைப்பு தலையீடுகள் இத்தகைய காரணிகளையும் ஈடு செய்ய முயல வேண்டும். நகரமயமாக்கப்பட்ட பகுதிகளில் நல்ல நிர்வாகத்தன்மையால் விபத்துக்களை குறைப்பது ஒருபுறம் இருக்க புதிய பகுதிகளில் சாலை அமைக்கும்போது விபத்துக்களின் வாய்ப்பை குறைக்கும் சாலை வடிவமைப்புகளை உருவாக்குவது ஒரு புதிய துறையாக இருக்கிறது.
சாலை போக்குவரத்து பாதுகாப்பு காரணங்களுக்காக சாலைகளை நகரமயமாக்கப்பட்ட பகுதியில் உள்ளவை, நகரமயமாக்கப்படாத பகுதியில் உள்ளவை, மற்றும் முக்கிய நெடுஞ்சாலைகள் (நெடுஞ்சாலைகள் / Freeways போன்றவை) என பிரித்துக்கொள்வது வசதியாக இருக்கும். அதிக இறப்புகள் நகரமயமாக்கப்பட்ட பகுதிகளில் உள்ள சாலைகளில் நடக்கின்றன.
நகரமயமாக்கப்பட்ட பகுதிகள்
பாதசாரிகள் மற்றும் மிதிவண்டி ஓட்டுனர்கள் போன்ற பல பாதிக்கப்படக்கூடிய சாலை பயனர்கள் உள்ள இடங்களில் சாலை போக்குவரத்தையும் அதன் வேகத்தையும் குறைக்க எடுக்கப்படும் டிராபிக் காமிங் எனப்படும் பொறியியல் மற்றும் வேறு நடவடிக்கைகள் சாலை பாதுகாப்பை மேம்படுத்தும். மனித உணர்வுகளையும் மற்றும் கண் தொடர்புகளையும் சார்ந்த ஷேர்ட் ஸ்பேஸ் எனப்படும் முறையில் டிராபிக் சிக்னல்கள் குறியீடுகள் போன்றவையும் மேலும் பாதசாரிகளுக்கான வழி ,நான்கு சக்கர வாகனங்களுக்கான என்ற பாகுபாடும் இருக்காது. திட்டமிட்ட பகுதிகளில் புதிய பிணைய கட்டமைப்புகள் பரிந்துரைக்கப்படுகின்றன. இந்த அமைப்பு மாதிரிகளில் மிதிவண்டிகள் மற்றும் பாதசாரிகள் மட்டும் வாழும் பகுதிகளுக்குள் செல்லுமாறு தடுப்புகள் அமைக்கப்பட்டிருக்கின்றன. இதை வடிகட்டிய பரவுதல் (filtered permeability) என்று குறிப்பிடுகிறார்கள் அபாயகரமான சாலை வளைவுகள் மற்றும் சந்திப்புகள் இப்பொழுதெல்லாம் நிறைய முறை, கிட்டத்தட்ட ஐந்து, இருபது மற்றும் அறுபது வினாடிகள் முன்னரே ஓட்டுனர்களுக்கு சாலை குறியீடுகள் மூலம் தெரிவிக்கப்பட்டுவிடுகின்றன. பெரும்பாலான சாலை குறியீடுகள் மற்றும் நடைபாதயில் குறிக்க பயன்படுத்தப்படும் பொருட்கள், திறமையாக வாகன ஹெட்லைட்களிலிருந்து வரும் ஒளியை கோளங்கள் அல்லது பட்டகம் கொண்டு ரெட்ரோ-பிரதிபலிப்பு மூலம் மீண்டும் வாகன ஓட்டுனரின் கண்களுக்கு செலுத்துமாறு அமைக்கப்பட்டிருக்கின்றன.
போக்குவரத்தின் குறுக்கே திரும்புதல்
இந்த வகை மோதலுக்கான எதிர் நடவடிக்கைகள் பின்வருமாறு:
இந்த வசதிகள் இல்லாத நிலையில் :
பாதசாரிகள் மற்றும் மிதிவண்டி ஓட்டுனர்களுக்கான சாலை வடிவமைத்தல்
பாதசாரிகள் மற்றும் மிதிவண்டி ஓட்டுனர்கள்தான் மிகவும் பாதிக்கப்படக்கூடிய சாலைப்பயனர்கள் ஆவர். சில நாடுகளில் பாதிக்கும் மேற்பட்ட இறப்புகள் இவர்களையே கொண்டுள்ளது. இவர்களை பாதுகாக்கக்கூடிய சில வழிமுறைகள்:
பகிர் இடம்
1947இல் பாதசாரிகள் சங்கம் அறிமுகப்படுத்தப்படும் பாதுகாப்பு அம்சங்கள் பல சாலை பாதுகாப்பை அதிகரிப்பதற்கு மாறாக எதிர்விளைவையே ஏற்படுத்துகின்றன என்று உணர்ந்தது. இது ஏனெனில் இந்த பாதுகாப்பு அம்சங்கள் ஓட்டுனர்களால் தங்கள் வேகத்தை அதிகரித்துக்கொள்ள ஒரு வாய்ப்பாகவே பார்க்கப்படுகிறது ( உதாரணத்திற்கு ஸ்டீயரிங்கில் பொருத்தப்படும் காற்றுப்பை). இதனால் பாதிப்பு உண்மையில் அதிகரிக்கிறது." 1990 களில் 'சேர்ட் ஸ்பேஸ்' என்ற பெயரில் புதிய அணுகுமுறை ஒன்று அறிவிக்கப்பட்டது. அதில் டிராபிக் சிக்னல்கள் போன்றவையும் மேலும் பாதசாரிகளுக்கான வழி ,நான்கு சக்கர வாகனங்களுக்கான என்ற பாகுபாடும் இருக்காது. ஆதலால் வாகன ஓட்டுனர்கள் வண்டிகளை தாமாகவே மெதுவாக இயக்கினார்கள். மேலும் விபத்துக்களும் குறைந்தன
முக்கிய நெடுஞ்சாலைகள்
முக்கிய நெடுஞ்சாலைகள் பாதுகாப்பான வேக செயல்பாட்டிற்கு உபயோகமானது. பொதுவாக ஒரு வாகன கி.மீ.க்கு ஏற்படும் காயங்கள் என்ற அளவை குறைவாகவே கொண்டிருப்பன.
பாதுகாப்பு அம்சங்கள் பின்வருமாறு:
உள்ளூர் சாலைகளுக்கு வரையறுக்கப்பட்ட அணுகல் எதிர் திசை போக்குவரத்து இடையே நேரடி மோதல்களை தவிர்க்க தடுப்புச்சுவர் ஏற்படுத்துவது. சாலையோர தடைகளை நீக்குதல். மேலும் பாதிக்கப்படக்கூடிய சாலை பயனர்கள் மற்றும் மெதுவான வாகனங்கள் ஆகியனவற்றிற்றை தடை செய்வது. ஆற்றல் தேய்வு சாதனங்களை (எ.கா. பாதுகாப்பு தண்டவாளங்கள், பரந்த புல்தரை பகுதிகள், மணல் பீப்பாய்கள்) சேர்ப்பது. சாலை சுங்கவரி சாவடிகளை தவிர்க்கலாம் அமெரிக்கா மற்றும் வேறு சில நாடுகளில் அதிவேக நெடுஞ்சாலைகளில் இருக்கும் தடுப்புகளில் ஆற்றல் தேய்வு ஏற்படுவதற்கு அமைப்புகள் உள்ளன. இது விபத்தின் தீவிரத்தை பெருமளவு குறைப்பதாகக் கண்டறியப்பட்டுள்ளது. பல வழிமுறைகள் ஆற்றல் விரயத்திற்கு பயன்படுத்தப்படுகின்றன. ஃபிட்ச் தடை எனப்படும் முறை மணல் நிரம்பிய பீப்பாய்களை பயன்படுத்துகிறது. வேறு பல அமைப்புகள் எஃகுவை கிழித்தோ உருமாற்றியோ இச்செயலை செய்கின்றன.
சில நாடுகளில் முக்கிய சாலைகள் டோன் பேண்ட்ஸ் என்பதை பயன்படுத்துகின்றன. இவை சாலை ஓரங்களில் தனது வண்டியை ஓட்டுனர் தவறுதலாக தூக்கத்திலோ அல்லது சோர்விலோ செலுத்தினால் சத்தமிட்டு ஓட்டுநருக்கு எச்சரிக்கை கொடுக்கின்றன. இவை "உருட்டல் பட்டைகள்" என்றும் குறிப்பிடப்படுகின்றன. ஒரு மாற்று முறை "உயர்ந்த விலா" என்னும் அமைப்பை சேர்ப்பதாகும். இது சத்தமெழுப்புவது மட்டுமல்லாமல் நிலைமைகளில் ஓட்டுநருக்கு நன்கு கண்பட்டு ஓட்டுர் எச்சரிக்கையுடன் வண்டி ஓட்ட பயன்படுகிறது. அவர்கள் முதல் சிறப்பாக முக்கிய carriageway இருந்து கடினமாக இருக்கும் விளிம்பில் பிரிக்க குறிக்கும் ஒரு முனை வரி போன்ற நெடுஞ்சாலைகள் பயன்படுத்த அனுமதி.
சிறந்த நெடுஞ்சாலைகள் வளைவுகளில் பேங்க் செய்யப்படுவன. அப்போதுதான் வண்டி வளைவில் தடுமாறி வளைவைவிட்டு அகலுவது நிகழாது.
நெடுஞ்சாலைகளில் நிறைய லேன்கள் இருந்தால் வாகனங்கள் விரைவாக செல்வதோடு விபத்துக்களும் குறைகின்றன. ஆனால் ஓட்டுனர்கள் தங்கள் விதிமுறைகளைக் கடைபிடிக்க வேண்டும்.
பேருந்துகள் மற்றும் தொடர்வண்டிகள்
ஒரு விபத்து நடப்பதை தவிர்க்குமாறு பாதுகாப்பை பல்வேறு எளிய வழிகளில் நன்றாக மேம்படுத்தமுடியும். கூட்டமாக பேருந்திலிருந்து ஏறவோ இறங்கவோ செய்தலை தவிர்த்தல், பேருந்தில் பாதுகாப்பற்ற இடங்களில் நிற்றலை தவிர்த்தல், பேருந்து விதிகளை பின்பற்றல் ஆகியனவே பயணியின் பாதுகாப்பை பெருமளவு மேம்படுத்தும். பல்வேறு பாதுகாப்பு அம்சங்களை கூட பேருந்துகளில் சேர்க்கலாம். உதாரணத்திற்கு பயணிகள் பிடித்துக்கொள்வதற்கென உலோக கம்பிகளை பேருந்துகளில் சேர்க்கலாம். பேருந்தில் பயணம் செய்யும்போது பாதுகாப்பாக இருப்பதற்கு முக்கிய வழிமுறைகள் சில:
மகிழுந்துகள்
ஓட்டுனர் தவறு செய்யும் வாய்ப்பை குறைப்பதன் மூலமும் மோதல்களின் தாக்கத்தை குறைக்கும் வண்ணம் வாகனங்களை வடிவமைப்பதன் மூலமும் பாதுகாப்பை மேம்படுத்தலாம். அநேக தொழில்மயமாக்கப்பட்ட நாடுகள் பாதுகாப்பு தொடர்பான வாகன சாதனங்கள், அமைப்புகள், வடிவமைப்பு, மற்றும் கட்டுமானம் ஆகியவற்றிற்கு விரிவான தேவைகள் மற்றும் குறிப்புகள் குறிப்பிட்டுள்ளன. அவைகளுள் சில :
டிரக்குகள்
ஐரோப்பிய போக்குவரத்து ஆணைக்குழு துறை கருத்துப்படி டிரக்குகள் சம்பந்தப்பட்ட விபத்துக்கள், 25% போதுமான அளவு பாதுகாப்பாக சரக்கு கட்டப்படாததால்தான் நிகழ்கின்றன. ஒழுங்காக கட்டப்படாத சரக்குகள் பெரும் விபத்தை ஏற்படுத்தி பிற வாகனங்கள், உயிர்கள், சுற்றுச்சூழல் ஆகியனவற்றிற்கு ஆபத்தை விளைவிக்கும். டன்னேஜ் பைகளை சரக்குகளுக்கு நடுவே வைப்பது ஒரு சிறந்த பழக்கம் ஆகும்.
சாலை பயனர்களின் கட்டுப்பாடு
சாலை பயனர் கட்டுப்பாடுகள் பல்வேறு வகையான நடைமுறைகளில் உலகம் முழுவதும் உள்ளன.
மோட்டார் வாகன பயனர்கள்
மோட்டார் வாகன ஓட்டுனர்களுக்கு, அந்தந்த நாட்டு சட்டப்படி, வாகன ஓட்டுனர் உரிமம் வயது வரம்பு படியும் வாகனம் எத்தகையது என்பதன்படியும் ஒரு வாகனம் ஓட்டும் சோதனையின் படி வழங்கப்படும். இருசக்கர வாகன ஓட்டிகள் கூடுதலாக ஒரு தலைக்கவசம் அணிய வேண்டிய கட்டாயமும் சில இடங்களில் உண்டு. அமெரிக்காவின் விர்ஜினியா மற்றும் மேரிலாந்து ஆகிய நாடுகளின் சட்ட வரம்புகளில், செல்பேசியின் பயன்பாடு போன்ற குறிப்பிட்ட விதிமுறைகளுக்கு முக்கியத்துவம் கொடுக்கின்றனர்.மகிழுந்தில் சீட் பெல்ட் பயன்பாடு இல்லாதபோதும் இரவிலும் தான் இதுபோன்ற விபத்துக்கள் அதிகம் நடைபெறுகின்றன என்று அறியப்பட்டுள்ளது. காப்பீட்டு நிறுவனங்கள் பின்வரும் கட்டுப்பாடுகளை முன்மொழிகின்றன: மது அருந்தி ஓட்டுவதை முற்றிலுமாக தடை செய்வது, இரவு நேரங்களில் இளம் பருவத்தினர் வாகனம் ஓட்டுவதைத் தடை செய்வது. சில நாடுகளில் அல்லது மாநிலங்களில் ஏற்கனவே இதுபோன்ற கருத்துக்கள் சில செயல்படுத்தப்பட்டுவிட்டன.
மிதிவண்டி பயன்படுத்துவோர்
கைபேசி பயன்படுத்தக்கூடாதது, மது அருந்தக்கூடாதது , தலைக்கவசம் அணிவது முதலியன மிதிவண்டி ஓட்டுவோரின் கடமையாகும்.
'கொல்லப்பட்ட அல்லது மிகுந்த காயப்பட்டவர்கள்' நாடுவாரியாக
AADT - சராசரி ஆண்டு தினசரி போக்குவரத்து.
மேற்கோள்கள்
பகுப்பு:போக்குவரத்து
2016 தமிழ்நாடு சட்டமன்றத் தேர்தலில் கட்சிகளின் தேர்தல் பரப்புரை
2016 தமிழ்நாடு சட்டமன்றத் தேர்தலையொட்டி கட்சிகள் செய்யும் பரப்புரைகள், அவற்றின் தேர்தல் அறிக்கைகள் குறித்த தகவல்கள் இங்கு ஆவணப்படுத்தப்படுகின்றன.
அதிமுக
செயலலிதா சென்னை தீவுத்திடலில் இருந்து தனது முதல் பரப்புரையை தொடங்கினார்.
காங்கிரசு
சென்னை தீவுத்திடலில் நடந்த பரப்புரை பொதுக்கூட்டத்தில் காங்கிரசு தலைவர் சோனியா காந்தி திமுக கூட்டணி சார்பாக பேசினார். திமுக தலைவர் கருணாநிதியும் அக்கூட்டத்தில் கலந்துகொண்டார்.
வெளியிணைப்புகள்
பகுப்பு:2016 தமிழ்நாடு சட்டமன்றத் தேர்தல்
நக்கசேலம்
நக்கசேலம் (ஆங்கிலம்:Nakkasalem), இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் உள்ள ஒரு கிராமாகும். பெரம்பலூரில் இருந்து துறையூர் செல்லும் பிரதான சாலையில் பச்சை மலை அடிவாரத்தில் அமைந்துள்ளது.( பெரம்பலூரில் இருந்து சுமார் 22 கி. மீ தொலைவிலும், துறையூரில் இருந்து 13 கி. மீ தொலைவிலும் அமைந்துள்ளது. ) நக்கசேலம் கிராமத்தில் சோழ, பாண்டிய மன்னர் காலத்தில் கட்டப்பட்ட சிவன் கோவில் மற்றும் பெருமாள் கோவில்கள் உள்ளன. இவ்வூரை சுற்றி புது அம்மாபாளையம், ஈச்சம்பட்டி, சிறுவயலூர், மங்கூன், விராலிப்பட்டி ஆகிய சிறிய கிராமங்கள் உள்ளன.
விவசாய தொழில்
இக்கிராமத்தில் நிலக்கடலை, சோளம், மக்காச்சோளம், மிளகாய், எள், உளுந்து, பருத்தி முதலிய புஞ்சை வெள்ளாமையும் செய்கின்றனர். ஆடி பட்டங்களில், மானாவரி பயிர்களான பச்சைபயிறு, தட்டைபயிறு, மொச்சை போன்றவையும் உற்பத்தி செய்யப்படுகிறது. முக்கியமாக சின்ன வெங்காயம் இந்த ஊரில் பணப்பயிராக பயரிடப்படுகிறது.
அஞ்சல் நிலையம்
இக்கிராமத்தில் முழு நேர அஞ்சல் நிலையம் அமையக்கப் பெற்றுள்ளது. அஞ்சல் குறியீடு எண் : 621118.
வங்கி
இங்கே கனரா வங்கி ஒன்று உள்ளது.
ஏரி
ஊரின் வடக்கே மலை அடிவாரத்தில் சின்ன ஏரியும், ஊரின் தெற்கே பெரிய ஏரியும் உள்ளன. ஊரின் வடக்கே உள்ள மலையில் இருந்து ஆற்று வழியாக ஊரை கடந்து, தெற்கே உள்ள பெரிய ஏரியில் கலக்கின்றது.ஊரின் தெற்கே உள்ளே ஏரி தான் பாசன பயன்ப்பாட்டுக்கு உள்ளது. இது நக்கசேலம் கிராமத்துக்கு மட்டும் அல்லாமல் அருகில் உள்ள புது அம்மாபாளையம் ஊருக்கும் பெரிதும் பயன்பெறுகிறது. மேலும் தெற்கே உள்ள ஏரியில் தான் ஸ்ரீ செல்லி அம்மனும், அய்யனாரும் உள்ளன.
குளங்கள்
ஊரை ஒட்டி இரண்டு பெரிய குளங்கள் உள்ளன.
1. இரட்டைக்குளம்(இன்டு குளங்கள் ஒன்றாக அமைய பெற்றதால்)
2. ஒற்ற குளம்(ஓர் குளம் )
சந்தை
ஒவ்வொரு வாரமும் புதன் கிழமை ஒற்றை குளத்து மேட்டில் வாரச்சந்தை நடைபெறுகிறது.
கல்வி நிலையம்
1.அரசு மேனிலைப்பள்ளி (2013–2014)
2.அறிவாலயம் மெற்றிகுலேசன் மேனிலைப்பள்ளி
3.ஹயகிரிவா மெற்றிகுலேசன் மேனிலைப்பள்ளி
4.ஸ்ரீ ராம் ஐ.டி.ஐ
5.ஸ்ரீ ராம் செவிலியர் கல்லூரி
பெட்ரோல் நிலையம்
2.எஸ்ஸார் பெட்ரோல் நிலையம்
இவற்றையும் பார்க்கவும்
பகுப்பு:பெரம்பலூர் மாவட்டத்திலுள்ள கிராமங்கள்
ஜில்லியன் மெக்கொன்வே
கிலியன் மெக்கொன்வே (Gillian McConway, பிறப்பு: மே 8 1950), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 14 தேர்வுத் துடுப்பாட்டப் போட்டிகளிலும், 23   ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1982 - 1987 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1950 பிறப்புகள் பகுப்பு:வாழும் நபர்கள்